《借住山寺诗八首 其六 文殊》
明代·张元凯

落木空山秋夜哀，萧条古寺倚层台。明河尚抱虚檐宿，海日先窥绝壁来。

花为行香晨已散，门因施食午方开。跏趺懒下维摩榻，野鹿相依卧草莱。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。